[{"text_idx": "#000000", "text": "Eesti Vabariigi su\u0308nnipa\u0308evaks taasloodi Arsenali soomusauto!"}, {"text_idx": "#000002", "text": "Ajal, mil Eesti Vabariik on ta\u0308histamas 100. su\u0308nnipa\u0308eva, on igati sobiv heita pilk minevikku ning ra\u0308a\u0308kida su\u0308mbolitest, mis peegeldanud meie kaitsetahet ja vo\u0303itlusvaimu. Arsenali relvatehases valmistatud soomusautod kuuluvad kahtlemata eelmainitute hulka. Seeto\u0303ttu on so\u0303jaajaloohuviline Sergei Jerjomin vo\u0303tnud eesma\u0308rgiks ehitada valmis u\u0308he masina koopia. Uurisime, kuidas see tal o\u0303nnestunud on."}, {"text_idx": "#000003", "text": "Millest sai alguse idee ehitada Arsenali tehases ehitatud soomusauto koopia?"}, {"text_idx": "#000004", "text": "Jo\u0303gewa militaarmuuseumis oli mo\u0303ni aeg tagasi ekspositsioon, kus vo\u0303is tutvuda Arsenali tehases valmistatud esemetega. Nende hulgas oli nii padruneid, gaasimaske, sihikuid, pu\u0308sse kui miine. Ta\u0308iendava uurimise ka\u0308igus selgus, et tehases valmistati ka soomusautosid. Sellest teadmisest tulenevalt saigi pisik ku\u0308lge haagitud."}, {"text_idx": "#000005", "text": "Millistest allikatest saite ehitamise ka\u0308igus tuge, valmistamaks vo\u0303imalikult ta\u0308pne koopia?"}, {"text_idx": "#000006", "text": "Vajalikud joonised sain Armin Valterilt. U\u0308htlasi sai protsessi ka\u0308igus sai selgeks, et ajaloolist Arsenali tehast puudutav on va\u0308ga populaarne. Seeto\u0303ttu sain olulist abi ning suhtlesin soomusauto ehitamise ka\u0308igus mitmete inimestega. Suurt tuge pakkus so\u0303jaajaloolane Toe No\u0303mm ning Siim O\u0303ismaa Eesti So\u0303jamuuseumist. Samuti suhtlesin aktiivselt inimestega La\u0308tist, Leedust, Venemaalt ning Valgevenest, kes on tegelenud vo\u0303i tegelevad ka\u0308esoleval hetkel sarnaste projektidega. Protsessi va\u0308ltel pidin po\u0303hjalikult uurima soomusmasinate ehitust ja ajalugu sajandi algusest kuni Teise maailmaso\u0303jani."}, {"text_idx": "#000007", "text": "Palun o\u0308elge, millise detailsusastme suutsite vo\u0303rreldes algupa\u0308rase Arsenali tehases valmistatud soomusautoga saavutada?"}, {"text_idx": "#000008", "text": "Arsenali tehases ehitati soomukid Inglise Crossley Motorsi tehases toodetud veoauto alusraamile. Paraku ei olnud mul sellist kuskilt hankida. Seeto\u0303ttu tuli soomusauto ehitada GAZ-51 alusraamile, mille tegin pisut pikemaks. Samuti tuli paremale viia juhtimisorganid, kuivo\u0303rd asuvad Inglise autodel just seal pool. Kere u\u0308mbritsevate soomusplaatide paksus on originaaliga identne ning samuti on millimeetri pealt ta\u0308pne neetide paigaldus kerel. To\u0303si \u2013 koopia kere on erinevalt originaalist mitte needitud, vaid kokku keevitatud, mis ja\u0308tab mainitutele u\u0308ksnes dekoratiivse funktsiooni."}, {"text_idx": "#000009", "text": "Soomusauto on visuaalselt vo\u0303imas, kuid kas sellega on vo\u0303imalik ka liikuda?"}, {"text_idx": "#000010", "text": "Pa\u0308ris kindlasti hakkab masin la\u0308hitulevikus iseseisvalt liikuma. Loodame, et see hetk saabub juba suvel. Panna on ja\u0308a\u0308nud veel elektrijuhtmestik ning ku\u0308ttetorud."}, {"text_idx": "#000011", "text": "Seega toimetamist veel jagub! Kui pikalt olete masina ehituse kallal ka\u0308esolevaks hetkeks vaeva na\u0308inud?"}, {"text_idx": "#000012", "text": "Natukene rohkem kui kaks aastat. Iga o\u0303htu peale to\u0308o\u0308d olen leidnud tee soomusautoni, et projektiga edasi liikuda. Julgen va\u0308ita, et ajaliselt vo\u0303tab 50% ajast ehitamine ning 50% ulatuses tuleb teha uurimisto\u0308o\u0308d."}, {"text_idx": "#000013", "text": "Mis ajal Arsenali tehases soomusautosid valmistati?"}, {"text_idx": "#000014", "text": "Minu teada valmistati Arsenalis soomusautosid aastatel 1925 \u2013 1927."}, {"text_idx": "#000015", "text": "Oskate Te o\u0308elda, kui kaua taolise soomusauto ehitamine Arsenali tehases aega vo\u0303is vo\u0303tta?"}, {"text_idx": "#000016", "text": "Sellist infot mul kahjuks pole. Ku\u0308ll oskan o\u0308elda seda, et Arsenal-Crossley M27/28 soomusautod valmistati riigi tellimusel, milles olid u\u0308heselt ma\u0308a\u0308ratud ka projekteerimistingimused. Samuti tean, et u\u0308ks masin la\u0308ks tol ajal maksma ligi 30000 Eesti krooni."}, {"text_idx": "#000018", "text": "Po\u0303hjusel, et soomusautod said projekteeritud ning ehitatud rahu ajal, oli nende kvaliteet u\u0308sna hea. Samuti oli masin tolle aja tehniliste normide ja\u0308rgi va\u0308ga kaasaegne. Ometi tuli uurimisto\u0308o\u0308 ka\u0308igus va\u0308lja seegi, et isegi kui joonised masinate projekteerimiseks olid u\u0308htsed, esines lo\u0303puks mitmeid erinevusi. Na\u0308iteks olid erinevatel pooltel uksehinged- ja lengid. Samuti esines soomusautosid, mille luugid paiknesid erinevates kohtades."}, {"text_idx": "#000019", "text": "Milline on olnud ko\u0303ige keerulisem hetk koopia ehitamise juures?"}, {"text_idx": "#000020", "text": "Peamurdmist jagus sobivate rataste leidmisega. Seda po\u0303hjusel, et kahjuks ei paku keegi Eestis paksu toorkummi vulkaniseerimist. Venemaalt oleks olnud vo\u0303imalus tellida ta\u0308psed soomusauto rataste koopiad, kuid po\u0303hjusel, et mul polnud finantseerimist, ei saanud ma seda endale lubada. O\u0303nneks leidsin sobivat mo\u0303o\u0303tu ehitussoojaku, mille rattad u\u0308mber tegin."}, {"text_idx": "#000021", "text": "Milliseid julgustavaid so\u0303nu annaksite kaasa entusiastidele, kes sooviksid samuti mo\u0303ne masina taastamise vo\u0303i koopia ehitamise ette vo\u0303tta?"}, {"text_idx": "#000023", "text": "Juba 24. veebruaril saab rahvas masinat na\u0308ha Paide keskva\u0308ljakul, kus soomusauto katusel seistes loetakse ette Eesti Vabariigi iseseisvusmanifest. U\u0308htlasi loodame, et peagi jo\u0303uab masin va\u0308isata ka \u201ckodu\u201d ehk Arsenal keskust."}, {"text_idx": "#000025", "text": "Sellel veebilehel kasutatakse ku\u0308psiseid. Veebilehe kasutamise ja\u0308tkamisel no\u0303ustute ku\u0308psiste ja andmeto\u0308o\u0308tlustingimustega. Tutvuge la\u0308hemalt meie andmeto\u0308o\u0308tlustingimustega."}]